section_heading: Sustav izmjene i prijenosa obradaka
paragraph_text: Da bi se smanjilo pomoćno vrijeme potrebno za postavljanje i stezanje pripremka na radni stol, primjenjuje se sustav automatske izmjene obradaka ili paletni sustav. On omogućuje pripremu sljedećeg obratka dok traje obrada na stroju. Primjena paleta prikladna je za sve oblike obradaka. Paletni sustav se sastoji od palete kvadratnoga, pravokutnog ili kružnog oblika, uređaja za izmjenu paleta, držaća paleta na stroju, prijenosnih (transportnih) kolica i spremišta paleta.<ref> Mladen Bošnjaković: ”Numeričko upravljani alatni strojevi “, Školska knjiga, 2016.